Tilla taqinchoq taqishda ayollar tomonidan yo‘l qo‘yiladigan 7 xato

Tilla taqinchoq deganda, ko‘pchilikning ko‘z oldiga toshlar bilan bezatilgan va sandiqda saqlanadigan eskicha uslubdagi zargarlik buyumlari keladi. Aslida esa zamonaviy tendensiyalardan kelib chiqqan holda noodatiy shakl va ranglisi tanlansa, atrofdagilardan ajralib turish va noodatiy ko‘rinishga erishsa bo‘ladi.

Klassik va sof tilla aksessuarlar bilan cheklanish

Hamisha bir xillikdan zerikkan ayollarga tilla bilan qoplangan, qoraymaydigan aksessuarlarga e’tibor qaratish tavsiya qilinadi. Bunday taqinchoqlar bilan oddiy obraz ham bejirim va bashang ko‘rinishga ega bo‘ladi. Qolaversa, odatiy klassik tilla taqinchoqlarni bugungi kunda nafaqat aksessuarlar, balki libos hatto interyerlarda ham keng qo‘llanilayotgan pushti tillaga almashtirish tavsiya qilinadi. Tanlov borasida oddiy obrazga qiziqarli urg‘u berishi mumkin bo‘lgan geometrik shakldagi modellarga e’tibor qaratish tavsiya qilinadi.
Tilla taqinchoq bilan faqat tilla taqish

Zamonaviy tendensiyalardan kelib chiqib istalgan metallni boshqa biri bilan moslasa bo‘laveradi. Bir obrazni o‘zida tilla va kumushni umumlashtirishdan aslo cho‘chimang. Bu borada JerusalemBazar’dagidek uzuklardan ilhomlanishingiz mumkin. Zargarlik do‘konlarida bir taqinchoqni ikki xil rangli turli metalldan yasalganini topishingiz mumkin. Ularni har ikkisini xarid qilishingiz yoki boshqa-boshqa ko‘rinishdagisini olib, moslashingiz mumkin.
Uchtadan ortiq uzuk taqmaslik

Ko‘pchilik har ikki qo‘lda uchtadan ortiq uzuk bo‘lmasligi kerak, degan eskirgan qoidaga amal qiladi. Siz hech ikkilanmasdan turli shakl, rang va o‘lchamga ega modellarni umumlashtirishingiz va moslashingiz mumkin.
Faqatgina qimmatbaho toshli tilla taqinchoq taqish

Bugungi kunda brilliant va boshqa qimmatbaho taqinchoqlardan farqli ravishda ekotaqinchoqlar taqish urfda. Shu sabab ham turli nomga ega bo‘lgan tabiiy toshlardan yasalgan variantlarga e’tibor qarating.
Tilladan yasalgan uzuk va ziraklarni boshqa taqinchoqlar bilan taqish

Aksessuar qanchalik sifatli bo‘lmasin tilla taqinchoq yonida didsiz va bachkana ko‘rinadi. Yaxshisi oddiy taqinchoqlarni boshqa kunga olib qo‘ying.
Kiyimga moslamaslik

Obrazda urg‘u faqat bir narsa yoki detalga bo‘lishi kerak. Tilla taqinchoqni ofisga taqishni istasangiz, libosingiz sipo va ortiqcha bezaklarsiz bo‘lishiga e’tibor qarating. Kundalik uchun ingichka, turli uzunlikdagi tilla zanjir, braslet va uzuklar ayni muddao. Masalan, bel qismi yuqori bo‘lgan jinsi shim va oddiy oq futbolka bilan yorqin taqinchoq taqsangiz bo‘ladi. Yanada o‘ziga xos bo‘lish uchun esa tabiiy toshlardan yasalgan taqinchoq taqish tavsiya qilinadi.
Tilla komplekt taqish

Tilla komplektni birvarakayiga taqib olish istalgan obrazni bachkana ko‘rinishiga sabab bo‘ladi va zerikarli qilib ko‘rsatadi. Qolipga tushib qolmaslik uchun fantaziya qilishdan cho‘chimaslik, tilla taqinchoqlarni turli rang va shakldagisini tanlash maslahat beriladi.